Mraw d semmus n yiseggasen n umahil adelsan s tufra, u d tazwara n usertay n yimaɣnasen i yellan kkaten ɣef tmaziɣt, akked usali cwiṭ cwiṭ i « uzeṭṭa n tmazɣa », ineḍruyen-agi akk mi dduklen, ǧǧan « tafsut n Yimaziɣen » deg useggas n 1980 tezmer ad dteḍru. Anegmu s lemɣawla n temdint n Tizi Uzzu yesufeg-as yiḍes i wakken ad tuɣal seg tɣiwant tamecṭuḥt ɣer yixef n tmurt amecṭuḥ. Ajabi n wagens aseddawan deg useggas n 1979 d sebba n uṭerḍeq. Akken bɣun meslayen, lamaɛna timesbanyin i d-yekkren deg useggas n 1980 ur llint ara seg uxeddimn waggagen akked iseddawanen, acku tilin n tseddawit i d sebba tameqrant i yeǧǧan amussu ad yili d asalas alemmas n tnekra-agi, limer ulac-itt tili ur tettaweḍ ara ɣer wayen uɣur tewweḍ, taseddawit tuɣal d tasɣunt n tuqna deg umussu-agi ameqran, llant aṭas deg-sent d timeɛlalin deg tfekka-nsent, lamaɛna ad ɣerment adehwer-agi, ama deg tfekka, ama deg yiɣes n umussu-agi.